Efterårsferien er efterhånden skudt i gang for mange nordjyder - og det gælder også for foreningen Limfjordsbanen. Søndag var første tur i efterårsferien, hvor et af foreningens mange veterantog blev luftet på skinnerne mellem Aalborg Station og Østhavnen. I alt var 110 passagerer med på turen, hvor de kunne opleve et gammelt damplokomotiv fra 1916 i aktion i det nordjyske. Øverst i artiklen kan du opleve det 104 år gamle damplokomotivs afgang fra Aalborg Station. Nedenfor kan du se flere billeder indefra veterantoget.
Er du også nysgerrig på, hvordan et 104 år gammelt damplokomotiv fungerer og ser ud indvendigt? Så se og læs med her.